રાજયના મુખ્‍યમંત્રી વિજયભાઈ રૂપાણી અને દેશના વડાપ્રધાન નરેન્‍દ્ર મોદી દિવસ ઉગે અને રાજય અને દેશના વિકાસની વાતો કરવા લાગે છે. સમગ્ર દેશમાં અને દુનિયામાં ગુજરાત રાજયને વિકાસ મોડેલ તરીકે રજુ કર્યુ છે. તે રાજયની વરવી વાસ્‍તવિકતા રજુ કરતું દ્રશ્‍ય જોવા મળ્‍યું અહી બાળકો શિક્ષણ લેવાની ઉંમરે જો બાળમજુરી કરતા નજરે ચડે તો રાજયના વિકાસ પર ચોકકસ સવાલ ઉભા થાય. ચા ની લારી, કે રેસ્‍ટોરન્‍ટમાં તો બાળકો જોવા મળે છે. અહી ગરીબ પરિવારના બાળકો મજુરી કરી પોતાના પરિવારના ભરણ-પોષણમાં મદદ કરી રહયા હોય છે. પણ બાબરાની બજારમાં બે બાળકો બુટ – પોલીસ માટે લોકો પાસે આજીજી કરતા જોયા પગમાં ચપ્‍પલ નહિ કે શરીરમાં ઢંગના કપડાં પહેરાનો હતા ત્‍યારે થોડીવાર માટે ધ્રુજારી છુટી ગઈ અહી બજારમાં બુટ પોલીસ કરતા બાળકો જોઈને બજારમાંથી પસાર થતા લોકો પણ દુઃખ વ્‍યકત કરી રહયા હતા. આવી તસ્‍વીર તો દેશનાં ખૂણે-ખૂણે જોવા મળતી રહેતીહોય છે. પણ અહી સવાલ એ થાય જે દેશમાં કે રાજયના બાળકો શિક્ષણથી વંચીત રહી મજુરી કરતા હોય તો શું વિકાસ કરી શકાય ખરો ?